​ ​ທ່ານນາງ ຊູຈີ ກ່າວວ່າ ການປະຕິຮູບໃນມຽນມາ ບໍ່​ແມ່ນ​ວ່າ​ ຈະ​ຕ່າວ​ປິ້ນຄືນບໍ່​ໄດ້ (ສະໄລດ໌ກັບວີດີໂອ)
ທ່ານນາງ ຊູຈີ ກ່າວ​ວ່າ ການ​ປະຕິຮູບໃນມຽນມາ ຍັງ​ສາມາດ​ຕ່າວ​ປີ້ນຄືນ​ໄດ້​ຢູ່ ຈົນ​ກ່ວາ​ທາງ​ກອງທັບ ຈະ​ໝາຍ​ໝັ້ນ​ຕົນ​ເອງ ຕໍ່​ການ​ປ່ຽນ​ແປງ​ຢ່າງ​ສິ້ນ​ເຊີງ.
ທ່ານນາງອອງຊານ ຊູຈີ ຜູ້ນໍາພັກຝ່າຍຄ້ານຂອງມຽນມາ ກ່າວວ່າ ການປະຕິຮູບດ້ານເສດຖະກິດແລະການເມືອງ ໃນປະເທດຂອງທ່ານນາງນັ້ນ ບໍ່ແມ່ນວ່າຈະຕ່າວປິ້ນຄືນບໍ່ໄດ້ໃນເວລານີ້ ແຕ່ທ່ານນາງກໍມີກໍາລັງໃຈນໍາຄວາມກ້າວ ໜ້າ ທີ່ເຫັນກັນມາເທົ່າເຖິງປັດຈຸບັນນີ້ ຜູ້ເຄີຍໄດ້ຮັບລາງວັນໂນແບລຂະແໜງສັນຕິພາບທ່ານນີ້ ໄດ້ມາຢ້ຽມຢາມສໍານັກງານໃຫຍ່ຂອງວິທະຍຸວີໂອເອ ທີ່ນະຄອນຫຼວງວໍຊິງຕັນ ໃນອາທິດແລ້ວນີ້ ແລະໄດ້ໂອ້ລົມກັບ Scott Stearns ຜູ້ສື່ຂ່າວປະຈໍາ ກະຊວງຕ່າງປະເທດສະຫະລັດ ທອງປານມີເລຶ່ອງນີ້ມາສະເໜີທ່ານ WASHINGTON — ຄວາມໄວຂອງການປ່ຽນແປງທາງການເມືອງໃນມຽນມາຕະຫຼອດ ໄລຍະສອງປີຜ່ານມານີ້ ແມ່ນພາໃຫ້ຕື່ນຕະລຶງ ຈາກການຍຸດເຊົາກັກບໍລິເວນທ່ານນາງອອງຊານ ຊູຈີ ໄປຫາການເລືອກຕັ້ງທ່ານນາງເປັນສະມາ ຊິກສະພາແຫ່ງຊາດ ການຍົກເລີກການລົງໂທດສ່ວນໃຫຍ່ຂອງຝ່າຍຕາເວັນຕົກ ຈົນເຖິງການປ່ອຍຕົວພວກນັກໂທດການເມືອງຫຼາຍກວ່າ 500 ຄົນໃນອາທິດແລ້ວນີ້ ແຕ່ຜູ້ນໍາປະຊາທິປະໄຕ ກ່າວວ່າ ການຜັນປ່ຽນຂອງມຽນມາ ບໍ່ແມ່ນວ່າຈະຕ່າວປິ້ນບໍ່ໄດ້ ຄື ຍັງສາມາດຕ່າວປີ້ນຄືນໄດ້ຢູ່ ຈົນກ່ວາວ່າຝ່າຍກອງທັບຈະໝາຍໝັ້ນຕົນເອງ ຕໍ່ການປ່ຽນແປງຢ່າງສິ້ນເຊີງ ທ່ານນາງກ່າວວ່າ: ທະຫານໄດ້ປົກຄອງມຽນມາມາໄດ້ຫຼາຍສິບປີ ແລະໄດ້ທໍາການປາບປາມ ການຄັດຄ້ານທັງໝົດ ຍ້ອນສາເຫດນັ້ນ ສະຫະລັດແລະຫຼາຍໆປະເທດຈຶ່ງໄດ້ນໍາໃຊ້ມາດຕະການລົງໂທດ ຕໍ່ລັດຖະບານມຽນມາ ການເລືອກຕັ້ງໃນປີ 2010 ໄດ້ນໍາເອົາຜູ້ນໍາການເມືອງໜ້າໃໝ່ເຂົ້າມາ ພວກທີ່ເຖິງແມ່ນວ່າເປັນພົນລະເຮືອນກໍຕາມ ແຕ່ກໍມີຄວາມສໍາພັນທີ່ໃກ້ຊິດກັບກອງທັບ ແຕ່ຢ່າງໃດກໍຕາມ ລັດຖະບານຊຸດໃໝ່ຂອງມຽນມາກໍໄດ້ ຄ່ອຍໆດໍາເນີນການປະຕິຮູບທາງການເມືອງແລະເສດຖະກິດໄປເລື້ອຍໆ ທີ່ຍັງຜົນໃຫ້ສະຫະລັດເລີ້ມຜ່ອນຜັນການລົງໂທດຕໍ່ມຽນມາ ໂດຍໄວ ໃນການໃຫ້ສໍາພາດຢູ່ສໍານັກງານໃຫຍ່ຂອງວີໂອເອທີ່ວໍຊິງຕັນເມື່ອວັນອັງ ຄານອາທິດແລ້ວນີ້ ທ່ານນາງອອງຊານ ຊູຈີ ເວົ້າວ່າ ທ່ານນາງສະໜັບ ສະໜຸນການຍົກເລີກການລົງໂທດດ້ານການຄ້າຂອງສະຫະລັດຕໍ່ມຽນມາ ຍ້ອນວ່າ ມັນເຖິງເວລາແລ້ວ ສໍາລັບຊາວມຽນມາຈະເພິ່ງພາຕົນເອັງໄດ້ ທ່ານນາງ ຊູຈີເວົ້າວ່າ ທ່ານນາງ ອອງຊານ ຊູຈີ ໃນຖານະຜູ້ນໍາຝ່າຍຄ້ານ ກໍຄືພັກສັນນິບາດ ແຫ່ງຊາດເພື່ອປະຊາທິປະໄຕນັ້ນ ໄດ້ໃຊ້ເວລາເກືອບ 20 ປີ ດໍາລົງຊີວິດຢູ່ພາຍໃຕ້ການຖືກກັກບໍລິເວນ ທ່ານນາງກ່າວວ່າ ໃນຊ່ວງຊຸມປີເຫລົ່ານັ້ນ ທ່ານນາງເຊື່ອຢູ່ຕະຫລອດມາວ່າ ທ່ານນາງກໍາລັງກ້າວເດີນໄປບົນເສັ້ນ ທາງ ທີ່ທ່ານນາງໄດ້ເລືອກເອົາ ຊຶ່ງຊ່ວຍໃຫ້ທ່ານນາງໄດ້ມີການຕຽມຕົວ ຢ່າງດີເລີດ ເພື່ອກ້າວເດີນໄປບົນເສ້ນທາງນັ້ນ ຕໍ່ໄປ ນັກຂ່າວວີໂອເອໄດ້ຖາມທ່ານນາງ ຊູຈີ ວ່າ ທ່ານນາງຈະເວົ້າແນວໃດຕໍ່ ປະຊາຊົນໃນປະເທດອື່ນໆ ທີ່ຕົກຢູ່ພາຍໃຕ້ສະຖານະການທໍານອງດຽວກັນ ທີ່ໄດ້ຍົກເອົາທ່ານນາງເປັນສິ່ງດົນບັນດານໃຈນັ້ນ? ທ່ານນາງ ຊູຈີ ຕອບວ່າ: ໃນອາທິດທໍາອິດ ຄືອາທິດແລ້ວນີ້ ຂອງການຢ້ຽມຢາມສະຫະລັດເທື່ອທໍາອິດຂອງທ່ານນາງໃນໄລຍະຫຼາຍກວ່າ 20 ປີນັ້ນ ທ່ານນາງ ອອງຊານ ຊູຈີ ໄດ້ຮັບຫຼຽນຄໍາກຽດຕິຍົດອັນສູງສົ່ງສໍາລັບພົນລະເຮືອນຂອງລັດຖະສະ ພາສະຫະລັດ ໄດ້ພົບປະກັບປະທານາທິບໍດີ ບາຣັກ ໂອບາມາ ແລະໄດ້ເປັນແຂກໃນງານລ້ຽງອາຫານຄໍ່າ ທີ່ເປັນທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດ ໄດ້ຈັດຂຶ້ນເພື່ອເປັນກຽດໃຫ້ທ່ານນາງ ນອກນັ້ນແລ້ວ ທ່ານນາງຍັງໄດ້ພົບປະກັບປະຊາຄົມມຽນມາໃນເຂດນະຄອນຫລວງວໍຊິງຕັນ ແລະໄດ້ຮັບລາງວັນກຽດຕິຍົດອີກຫລາຍໆອັນ